25/06/2021 | Administración LocalMunicipal
Narón
Servizo Sociocomunitario
Aprobación do Plan Estratéxico de subvencións (PES) do Concello de Narón para os anos 2021, 2022 e 2023

Por medio do presente anuncio faise público que o Pleno do Concello de Narón, na sesión ordinaria de data 27 de maio de 2021, aprobou o Plan Estratéxico de Subvencións (PES) do Concello de Narón para os anos 2021, 2022 e 2023 -así como as liñas específicas de axudas municipais, agrupadas nas correspondentes liñas estratéxicas, cos seus obxectivos e demais características que establece a Lei- que se transcribe a continuación: PLAN ESTRATÉXICO DE SUBVENCIÓNS DO CONCELLO DE NARÓN PARA OS ANOS 2021, 2022 E 2023 Contido PREÁMBULO ARTIGO 1.- PRINCIPIOS XERAIS ARTIGO 2.- NATUREZA XURÍDICA ARTIGO 3.- ÁMBITO DE APLICACIÓN ARTIGO 4.- ÁMBITO TEMPORAL ARTIGO 5.- COMPETENCIA ARTIGO 6.- PERSOAS E ENTIDADES BENEFICIARIAS ARTIGO 7.- LIÑAS DE SUBVENCIÓN E OBXECTIVOS ESTRATÉXICOS ARTIGO 8.- PROCEDEMENTO DE CONCESIÓN ARTIGO 9.- RÉXIME DE SEGUIMENTO E AVALIACIÓN CONTINUA ARTIGO 10.- RESULTADOS DA AVALIACIÓN ARTIGO 11.- FINANCIAMENTO ANEXO I Resumo das liñas de subvención para os anos 2021, 2022, e 2023. Liña estratéxica 1: Igualdade, maiores e promoción social Liña de subvención: Igualdade Liña de subvención: Maiores Liña de subvención: Promoción social Liña estratéxica 2: Acción social e dependencia Liña de subvención: Atención inmediata de persoas con necesidades de subsistencia e persoas sen fogar Liña de subvención: Intervención especializada con persoas en exclusión social Liña de subvención: Cooperación ao Desenvolvemento Liña de subvención: Apoio ao desenvolvemento psicosocial e educativo de menores e as súas familias Liña de subvención: Apoio ao transporte universitario Liña estratéxica 3: Salubridade pública e actividades medioambientais Liña de subvención: Fomento da saúde Liña de subvención: Actividades medioambientais Liña estratéxica 4: Cooperación no ensino Liña de subvención: Promoción de actividades educativas Liña de subvención: Promoción do comedor escolar de almorzos Liña de subvención: Promoción de actividades específicas relacionadas co ensino Liña estratéxica 5: Mocidade e lecer Liña de subvención: Asociacionismo Liña estratéxica 6: Participación cidadá Liña de subvención: Fomento directo da participación Liña de subvención: Subvencións a asociacións que fomenten a participación cidadá Liña estratéxica 7: Infraestruturas e promoción económica. Liña de subvención: Promoción económica Liña estratéxica 8: Fomento da promoción do deporte. Liña de subvención: Fomento directo da promoción do deporte Liña de subvención: Subvencións a asociacións que fomenten o deporte Liña estratéxica 9: Cultura Liña de subvención: Cultura Liña de subvención: Actividades do Padroado Cultura PREÁMBULO A Constitución Española establece no artigo 40 que os poderes públicos promoverán as condicións favorables para o progreso social e económico; no artigo 140 garante a autonomía dos municipios, e no 142 indica que as Facendas locais deberán dispor dos medios suficientes para o desempeño das funcións que a lei atribúe ás Corporacións. Por outro lado, o artigo 25 da Lei 7/1985, de 2 de abril, Reguladora das Bases de Réxime Local, establece que o municipio, para a xestión dos seus intereses e nos ámbitos das súas competencias, pode promover actividades e prestar servizos públicos que contribúan a satisfacer as necesidades e aspiracións da comunidade veciñal nos termos establecidos neste artigo. A Lei 38/2003, do 17 de novembro, Xeral de Subvencións (LGS), no artigo 8.1 introduce a obriga para os órganos das Administracións Públicas e calquera dos entes públicos responsables da xestión de subvencións, elaborar un plan estratéxico de subvencións nos que deben concretarse os obxectivos e efectos previstos coa súa aplicación, o prazo necesario para a súa consecución, os custos previsibles e a súas fontes de financiación, suxeitándose en todo caso ao cumprimento dos obxectivos de estabilidade orzamentaria. O Real Decreto 887/2006, do 21 de xullo, polo que se aproba o Regulamento da Lei Xeral de Subvencións, desenvolve o citado artigo 8 nos artigos 10 a 15, establecendo cales deben ser os principios reitores, o ámbito e o contido dos plans estratéxicos, así como a competencia para a súa aprobación, o seguimento que realizarse dos mesmos e os efectos do seu incumprimento. Do mesmo xeito, a Lei 9/2007, do 13 de xuño, de subvencións de Galicia, no seu artigo 5º pon de manifesto que “os órganos da administración que propoñan o establecemento de subvencións, con carácter previo, deberán concretar nun plan estratéxico de subvencións…”. A Ordenanza Municipal reguladora de concesión de subvencións e axudas públicas do Concello de Narón, de 26 de outubro de 2017, publicada no BOP nº 2 de 3 de xaneiro de 2018, regula o réxime xurídico xeral das subvencións concedidas polos diferentes servizos municipais do Concello de Narón, e ao seu amparo, e a citada normativa de aplicación, leva moitos anos procurando o desenvolvemento municipal nos ámbitos social, educativo, de participación cidadá, e do deporte, entre outros, a través de distintas axudas directas ou, indirectamente, cooperando con distintas entidades que desenvolven o seu labor no noso territorio. En atención ao exposto, o Plan Estratéxico de Subvención é unha ferramenta que, en cumprimento do artigo 8.1 de la Lei Xeral de Subvencións (38/2003, de 17 de novembro) e co obxectivo de mellorar e racionalizar a xestión municipal das subvencións, establece e normaliza un conxunto de principios e bases de execución comúns para o conxunto das diversas liñas e programas de axuda e subvencións do Concello de Narón. ARTIGO 1.- PRINCIPIOS XERAIS A xestión do Plan Estratéxico de Subvencións (en adiante PES) axustarase aos principios legais xerais: a) Publicidade, transparencia, concorrencia, obxectividade, igualdade e non discriminación. b) Eficacia no cumprimento dos obxectivos fixados pola Administración outorgante. c) Eficiencia na asignación e utilización dos recursos públicos. O principio de publicidade se materializa nas convocatorias públicas previas e na publicidade das subvencións concedidas, sen prexuízo da posible concesión directa, de conformidade co establecido respecto disto na Lei 38/2003, do 17 de novembro, Xeneral de Subvencións, nas Bases de Execución do orzamento do Concello e demais normativa de aplicación. O principio de transparencia se concreta na publicación anual na web municipal, no portal de transparencia, así como na Base Nacional de Subvencións de todas as subvencións concedidas polo Concello de Narón, en cada unha das súas liñas estratéxicas, programas de axudas e convocatorias. O principio de libre concorrencia se plasma na determinación dos requisitos que deben cumprir os beneficiarios, non restrinxindo o acceso a quen se atopen en igualdade de condicións, de tal maneira que se garanta a concorrencia e igualdade na distribución de fondos públicos, sen prexuízo da posible concesión directa que, de conformidade co establecido na norma aplicable, deberá contar, con carácter previo, coas debidas dispoñibilidades orzamentarias. O principio de obxectividade ten reflexo na concesión de subvencións conforme a criterios obxectivos, previamente establecidos na convocatoria, a fin de garantir o coñecemento previo dos mesmos polas potenciais entidades beneficiarias. O principio de igualdade e non discriminación na asignación dos recursos públicos se conforma coa observancia dos principios de concorrencia, obxectividade e publicidade, sen prexuízo da aplicación dos supostos legais de concesión directa. O principio de eficacia se reflicte no cumprimento dos obxectivos marcados con relación aos efectos que se pretenden conseguir, cos custos previsibles e as súas fontes de financiación, co obxecto de adecuar as necesidades públicas a cubrir a través das subvencións coas previsións de recursos dispoñibles con carácter previo ao seu nacemento e á forma anual ou plurianual. O principio de eficiencia se consigue a través da asignación de recursos públicos, coa valoración das subvencións, e a asignación aos proxectos máis eficientes, debéndose xustificar cuantitativa e cualitativamente as subvencións percibidas. Este PES tamén segue o principio establecido no artigo 3 da Lei 40/2015, de 1 de outubro, de Réxime Xurídico do Sector Público, de planificación e dirección por obxectivos e control da xestión e avaliación dos resultados das políticas públicas. Por último, se segue o principio de estabilidade orzamentaria e sustentabilidade financeira e á regra de gasto, en canto que a concesión de subvencións axustarase aos termos previstos na Lei Orgánica 2/2012, do 27 de abril, de Estabilidade Orzamentaria e Sustentabilidade Financeira. ARTIGO 2.- NATUREZA XURÍDICA Os Plans Estratéxicos de Subvencións son un instrumento de xestión de carácter programático, que carece de rango normativo, que non supón unha incidencia directa na esfera dos particulares, nin a súa aprobación xera dereitos nin obrigas para a Administración. A súa efectividade queda condicionada ao cumprimento dos obxectivos de estabilidade orzamentaria, polo que a aprobación das correspondentes bases e convocatorias das diferentes liñas de subvencións, así como das dispoñibilidades orzamentarias, se acomodarán en cada momento a ditos obxectivos. ARTIGO 3.- ÁMBITO DE APLICACIÓN Este Plan Estratéxico de Subvención será de aplicación a todas as subvencións tramitadas polo Concello de Narón, tanto en réxime de concesión directa, como en réxime de concorrencia competitiva. No caso de que se tramitase unha subvención non comprendida neste PES deberá incluírse no expediente un informe no que se detalle a relación dos obxectivos da subvención co PES e os posibles efectos desta. ARTIGO 4.- ÁMBITO TEMPORAL Segundo o artigo 11 do Real Decreto 887/2006, do 21 de xullo, os plans estratéxicos deberán axustarse, en todo caso, ás restricións que en orde ao cumprimento dos obxectivos de política económica e de estabilidade orzamentaria determínense para cada exercicio. Conterán previsións para un período de vixencia de tres anos, salvo que pola especial natureza do sector afectado, sexa conveniente establecer un plan estratéxico de duración diferente. Neste caso, está previsto que o PES teña unha vixencia de tres anos, para o período 2021, 2022 e 2023, sen prexuízo de que algunhas liñas de subvención puidesen ter unha vixencia inferior, ou se vaian incorporando outras, en función dos informes de seguimento e as dispoñibilidades orzamentarias. Con carácter xeral as subvencións municipais terán un prazo de execución anual, sendo o período elixible a efectos de xustificación o ano natural. Poderase establecer subvencións plurianuais, aínda que neste PES non se contempla inicialmente. Non obstante, o Concello de Narón continúa apoiando aos colectivos aos que xa o viña facendo en exercicios anteriores, debido á importancia para o tecido social, asociativo, participativo, cultural, e deportivo do Concello. Naqueles supostos nos que as circunstancias fagan conveniente a fixación dun prazo de execución superior ao anual, ou a modificación do período establecido, deberanse recoller nas correspondentes bases das subvencións. ARTIGO 5.- COMPETENCIA O órgano competente para a aprobación do Plan Estratéxico de Subvencións do Concello de Narón será O Pleno da Corporación, dado que se trata dun instrumento de planificación estratéxica da actividade de fomento e de xestión económica, que ten carácter plurianual. Unha vez aprobado, o PES municipal será publicado no portal de transparencia e a web municipal para o seu coñecemento, así como no BOP de A Coruña. ARTIGO 6.- PERSOAS E ENTIDADES BENEFICIARIAS Serán beneficiarias das subvencións contempladas neste PES as persoas ou entidades coa finalidade de fomentar a realización de actividades de utilidade pública ou interese social ou para promover a consecución de fins públicos atribuídos á competencia local. Quedan expresamente excluídos do ámbito do presente plan, por non ter consideración de subvención, os casos establecidos nos artigos 2.2 e 2.3 da Lei 38/2003, do 17 de novembro, Xeneral de Subvencións, así como no Título V das Bases de Execución do Concello de Narón. Entre eses caso se atopan: - A concesión de axudas económico - financeiras municipais para a satisfacción de necesidades económicas básicas de familias ou persoas con escasos ou nulos recursos en situacións de urxencia, entre as que se atopan as axudas para comedor e material escolar, e alimentación infantil pediátrica, prestacións para garantía da vivenda habitual e gastos derivados do seu uso, así como para necesidades urxentes diversas 8alimentación, vestiario, enseres domésticos…), que estarán sometidas ao Regulamento de Axudas Financeiras para a Atención de Necesidades Sociais Básicas do Concello de Narón. - As achegas económicas realizadas a outras administracións públicas cando sexa en cumprimento dun convenio de colaboración, como achega do Concello a un gasto que vai reverter en interese do mesmo; as que se produzan en execución dunha disposición legal ou sexan consecuencia dunha sentenza xudicial firme; e as transferencias previstas para os organismos autónomos do Concello. Máis concretamente relacionado co Servizo Sociocomunitario, as achegas para as actividades da Escola Infantil de Xuvia, o programa Xantar na Casa, ou as prazas no Fogar Infantil da Deputación. - Tampouco se consideran subvencións as cotas aprobadas como membro das asociacións recollidas nas Bases de Execución do Concello de Narón. A aprobación do PES non supón a xeración de dereito algún a favor dos/as potenciais beneficiarios/as, que non poderán esixir indemnización ou compensación algunha no caso de que o plan non se leve á práctica nos seus propios termos. ARTIGO 7.- LIÑAS DE SUBVENCIÓN E OBXECTIVOS ESTRATÉXICOS O Plan Estratéxico do Concello de Narón resulta de aplicación directa a todas as subvencións concedidas anualmente polo Concello mediante os seguintes procedementos: - Subvencións concedidas en réxime de concorrencia competitiva. - Subvencións nominativas previstas no orzamento municipal de cada exercicio económico. Con carácter xeral, as subvencións se concederán en réxime de concorrencia competitiva, non obstante, poderán concederse mediante axuda directa aquelas subvencións que figuren como nominativas nos orzamentos municipais. As liñas estratéxicas de actuación recollidas neste Plan Estratéxico, no que se integran as liñas de subvencións do Concello, son as seguintes: Liña 1: Igualdade, maiores e promoción social Liña 2: Acción social e dependencia Liña 3: Salubridade pública e actividades medioambientais Liña 4: Cooperación no ensino Liña 5: Mocidade e lecer Liña 6: Participación cidadá Liña 7: Infraestruturas e promoción económica Liña 8: Fomento da promoción do deporte. Liña 9: Cultura Por cada unha destas liñas de subvención, no anexo I se refiren as áreas de competencia afectadas e sectores cara ós que se dirixe a axuda; os obxectivos e efectos que se pretenden coa súa aplicación; o prazo necesario para a súa consecución, e os custos previsibles para a súa realización e fontes de financiamento, onde se detallarán as achegas das distintas Administracións Públicas, da Unión Europea e doutros órganos públicos ou privados que participen nestas accións de fomento, así como aquelas que, tendo en conta o principio de complementariedade, correspondan aos beneficiarios/as das subvencións. ARTIGO 8.- PROCEDEMENTO DE CONCESIÓN O procedemento de concesión está en función do tipo de subvención. a) Subvencións concedidas en réxime de concorrencia competitiva. De conformidade co establecido no artigo 22.1 da Lei 38/2003, do 17 de novembro, Xeral de subvencións, o procedemento ordinario de concesión de subvencións é o de concorrencia competitiva. Este procedemento de concesión de subvencións se realizará seguindo o procedemento establecido no Capítulo II da Lei de subvención Lei 38/2003, do 17 de novembro, Xeral de subvencións, no Capítulo II do Real Decreto 887/2006, do 21 de xuño, polo que se aproba o Regulamento da Lei 38/2003, do 17 de novembro, Xeral de Subvencións, así como o establecido na Ordenanza Xeral Municipal de Subvencións do Concello de Narón (BOP do 03/01/2018). b) Subvencións concedidas de forma directa. Naquelas liñas de subvención nas que se contemplen subvencións cun procedemento de concesión directa, a regulación específica de cada liña incorporará a xustificación dos requisitos e criterios que serven de base para a utilización dese procedemento. Este procedemento de concesión de subvencións se realizará seguindo o procedemento establecido no Capítulo III da Lei de subvención Lei 38/2003, do 17 de novembro, Xeral de subvencións, no Capítulo II do Real Decreto 887/2006, do 21 de xuño, polo que se aproba o Regulamento da Lei 38/2003, do 17 de novembro, Xeral de Subvencións, o indicado no Capítulo VI da Lei 40/2015, de 1 de outubro, de Réxime Xurídico do Sector Público, así como o establecido na Ordenanza Xeral Municipal de Subvencións do Concello de Narón (BOP do 03/01/2018). ARTIGO 9.- RÉXIME DE SEGUIMENTO E AVALIACIÓN CONTINUA Neste apartado se establecerá o réxime de seguimento e avaliación continua aplicable ás diferentes liñas de subvencións que se establezan. Para cada liña de subvención determinarase un conxunto de indicadores relacionados cos obxectivos do plan, que recollidos periodicamente, permiten coñecer o estado da situación e os progresos conseguidos no cumprimento dos respectivos obxectivos (ver anexo I). Ademais dos indicadores establecidos en cada liña de subvención, no primeiro trimestre de cada ano, coincidindo co período ordinario de tramitación da xustificación das subvencións concedidas, se recompilará a información necesaria para valorar a aplicación do plan, os seus efectos, e as repercusións orzamentarias e financeiras que se derivan da súa aplicación. Esta información versará sobre os aspectos técnicos das propostas subvencionadas e sobre o control económico - financeiro das mesmas. Se como resultado desta valoración, se detectan liñas de subvencións que non alcanzan o nivel de consecución dos obxectivos desexado, ou non resultan adecuados ao nivel de recursos invertidos, poderán ser modificadas ou substituídas por outras máis eficaces e eficientes ou, no seu caso, poderán ser eliminadas. Entre os elementos que se terán en conta atopamos os seguintes: - Subvencións concedidas, xustificadas, renuncias ás concedidas, e as reintegradas (ou en proceso de reintegro). - Grao de cumprimento dos obxectivos e do prazo de consecución. - Repercusión orzamentaria e financeira que se deriva da aplicación do plan. - Valoración xeral. - Suxestións para a elaboración do seguinte plan estratéxico de subvencións. Cada área ou servizo do Concello de Narón que xestione subvencións será a encargada do seguimento e avaliación do PES no seu ámbito de competencia. Para non alterar a natureza do PES, como documento integral da actividade subvencional do Concello de Narón, reducirase ao máximo posible as súas modificacións, e estas deberán estar xustificadas e adecuadamente motivadas, aprobadas polo órgano competente. Non terán a consideración de modificación do PES as modificacións levadas a cabo nas delegacións ou unidades administrativas, os cambios de aplicacións derivados das mesmas, as variacións no importe asignado ás subvencións da liña, nin a inclusión durante a vixencia do PES dunha subvención non contemplada neste PES, sempre que estea debidamente motiva, sen prexuízo da súa inclusión no seguinte PES. Neste sentido, non se contempla no PES aquelas axudas que teñan a súa base nun contexto económico – social – laboral sobrevido e puntual, coa finalidade de paliar situacións adversas que, de non convocarse e concederse, causaría un prexuízo irreparable. En calquera caso, hai que ter en conta que este PES nace nun contexto de crise derivado da pandemia de COVID-19, polo que todas as súas previsións poderían verse afectadas pola evolución dos acontecementos e as necesidades sociais e económicas que se deriven disto, facendo preciso modular algunha das previsións contempladas en función da normativa que se estableza. ARTIGO 10.- RESULTADOS DA AVALIACIÓN Nesta fase se trasladará o contido dos informes emitidos sobre o resultado da avaliación do PES. Os indicadores establecidos para cada unha das liñas serán contrastados cos indicadores obtidos no exercicio anterior, e valorarase o mantemento, a modificación ou supresión daquelas liñas de subvención cuxo resultado non sexa o esperado. ARTIGO 11.- FINANCIAMENTO O establecemento efectivo das subvencións previstas neste plan estratéxico requirirá a inclusión dos créditos correspondentes no orzamento municipal de cada ano e a aprobación, no seu caso, das bases que rexan a convocatoria de subvencións en caso de concorrencia competitiva, ou, en casos específicos, das ordenanzas que conteñan as bases reguladoras da súa concesión, ou o acordo que aprobe a concesión directa. Toda concesión de subvención queda supeditada ao cumprimento dos principios de estabilidade orzamentaria, sustentabilidade financeira e da regra de gasto. Os custos en cada caso limítanse á cantidade que anualmente se consignen no orzamento xeral do Concello de Narón. Non poderán outorgarse subvencións por contía superior á que se determine. En todo caso, os créditos teñen carácter limitativo e vinculante, polo que non poderán adquirirse compromisos de gasto superiores ao seu importe e, previo á concesión de calquera tipo de subvención, procederase á tramitación da autorización do gasto correspondente. As liñas de actuación son susceptibles de incrementarse con achegas suplementarias de fondos doutras Administracións, ou a través das modificacións orzamentarias pertinentes, sempre e cando se prevea na convocatoria nos termos previstos no artigo 58 do Real Decreto 887/2006, do 21 de xullo polo que se aproba o Regulamento da Lei 38/2003 Xeral de Subvencións. Doutra banda, no caso de producirse modificacións orzamentarias que pretendesen introducir algunha liña de subvención non prevista no presente PES, deberá terse en conta na tramitación do seguinte PES. De acordo co previsto no artigo 34 da Lei Xeral de Subvencións, poderanse realizar pagos anticipados que suporán entregas de fondos con carácter de anticipo prepagable a xustificación, como financiamento necesario para poder levar a cabo as actuacións inherentes á subvención. Dita posibilidade e o réxime de garantías deberán preverse expresamente na normativa reguladora de cada subvención, e nas bases das diferentes convocatorias, en función das necesidades de financiamento do tipo de proxecto a subvencionar, dos destinatarios da subvención, e dos principios de eficacia e eficiencia que deben rexer en toda actuación pública. ANEXO I Resumo das liñas de subvención para os anos 2021, 2022, e 2023. Liña estratéxica 1: Igualdade, maiores e promoción social Liña de subvención: Igualdade Liña de subvención: Maiores Liña de subvención: Promoción social. Liña estratéxica 2: Acción social e dependencia Liña de subvención: Atención inmediata de persoas con necesidades de subsistencia e persoas sen fogar Liña de subvención: Intervención especializada con persoas en exclusión social Liña de subvención: Cooperación ao Desenvolvemento Liña de subvención: Apoio ao desenvolvemento psicosocial e educativo de menores e as súas familias Liña de subvención: Apoio ao transporte universitario Liña estratéxica 3: Salubridade pública e actividades medioambientais Liña de subvención: Fomento da saúde Liña de subvención: Actividades medioambientais Liña estratéxica 4: Cooperación no ensino Liña de subvención: Promoción de actividades educativas Liña de subvención: Promoción do comedor escolar de almorzos Liña de subvención: Promoción de actividades específicas relacionadas co ensino Liña estratéxica 5: Mocidade e lecer Liña de subvención: Asociacionismo Liña estratéxica 6: Participación cidadá Liña de subvención: Fomento directo da participación Liña de subvención: Subvencións a asociacións que fomenten a participación cidadá Liña estratéxica 7: Infraestruturas e promoción económica. Liña de subvención: Promoción económica 1 2 3 Liña estratéxica 8: Fomento da promoción do deporte. Liña de subvención: Fomento directo da promoción do deporte 4 5 6 7 8 9 10 11 12 Liña de subvención: Subvencións a asociacións que fomenten o deporte Liña estratéxica 9: Cultura Liña de subvención: Cultura 13 Liña de subvención: Actividades do Padroado Cultura Narón, 18 de xuño de 2021. A Alcaldesa-Presidenta, Marián Ferreiro Díaz.1 Cantidade non incluída no Orzamento Xeral do Concello do Narón, quedando sometida á condición suspensiva da efectiva dispoñibilidade de crédito, a través dunha modificación de crédito para ese exercicio, que conteña os créditos adecuados e suficientes para atender á subvención.2 Cantidade non incluída no Orzamento Xeral do Concello do Narón, quedando sometida á condición suspensiva da efectiva dispoñibilidade de crédito, a través dunha modificación de crédito para ese exercicio, que conteña os créditos adecuados e suficientes para atender á subvención.3 Cantidade non incluída no Orzamento Xeral do Concello do Narón, quedando sometida á condición suspensiva da efectiva dispoñibilidade de crédito, a través dunha modificación de crédito para ese exercicio, que conteña os créditos adecuados e suficientes para atender á subvención.4 Cantidade non incluída no Orzamento Xeral do Concello do Narón, quedando sometida á condición suspensiva da efectiva dispoñibilidade de crédito, a través dunha modificación de crédito para ese exercicio, que conteña os créditos adecuados e suficientes para atender á subvención.5 Cantidade non incluída no Orzamento Xeral do Concello do Narón, quedando sometida á condición suspensiva da efectiva dispoñibilidade de crédito, a través dunha modificación de crédito para ese exercicio, que conteña os créditos adecuados e suficientes para atender á subvención.6 Cantidade non incluída no Orzamento Xeral do Concello do Narón, quedando sometida á condición suspensiva da efectiva dispoñibilidade de crédito, a través dunha modificación de crédito para ese exercicio, que conteña os créditos adecuados e suficientes para atender á subvención.7 7 Cantidade non incluída no Orzamento Xeral do Concello do Narón, quedando sometida á condición suspensiva da efectiva dispoñibilidade de crédito, a través dunha modificación de crédito para ese exercicio, que conteña os créditos adecuados e suficientes para atender á subvención.8 8 Cantidade non incluída no Orzamento Xeral do Concello do Narón, quedando sometida á condición suspensiva da efectiva dispoñibilidade de crédito, a través dunha modificación de crédito para ese exercicio, que conteña os créditos adecuados e suficientes para atender á subvención.9 9 Cantidade non incluída no Orzamento Xeral do Concello do Narón, quedando sometida á condición suspensiva da efectiva dispoñibilidade de crédito, a través dunha modificación de crédito para ese exercicio, que conteña os créditos adecuados e suficientes para atender á subvención.10 10 Cantidade non incluída no Orzamento Xeral do Concello do Narón, quedando sometida á condición suspensiva da efectiva dispoñibilidade de crédito, a través dunha modificación de crédito para ese exercicio, que conteña os créditos adecuados e suficientes para atender á subvención.11 11 Cantidade non incluída no Orzamento Xeral do Concello do Narón, quedando sometida á condición suspensiva da efectiva dispoñibilidade de crédito, a través dunha modificación de crédito para ese exercicio, que conteña os créditos adecuados e suficientes para atender á subvención.12 12 Cantidade non incluída no Orzamento Xeral do Concello do Narón, quedando sometida á condición suspensiva da efectiva dispoñibilidade de crédito, a través dunha modificación de crédito para ese exercicio, que conteña os créditos adecuados e suficientes para atender á subvención.13 Cantidade non incluída no Orzamento Xeral do Concello do Narón, quedando sometida á condición suspensiva da efectiva dispoñibilidade de crédito, a través dunha modificación de crédito para ese exercicio, que conteña os créditos adecuados e suficientes para atender á subvención.